Fil-11 ta' Lulju 2017, il-Kunsill ħareġ ir-rakkomandazzjonijiet u l-opinjonijiet tiegħu dwar il-politika ekonomika, tal-impjiegi u fiskali tal-istati membri għall-2017. Dan kien l- aħħar stadju tas-"Semestru Ewropew" tal-2017, li hu proċess ta' monitoraġġ annwali tal-politika. Ir-rakkomandazzjonijiet kienu ġew approvati mill-Kunsill Ewropew f'Ġunju. F'Marzu 2017, il-Kunsill Ewropew approva l-prijoritajiet li ġejjin: li tingħata spinta lill- politiki fiskali responsabbli. Is-Semestru Ewropew jinvolvi monitoraġġ simultanju tal-politika ekonomika, tal-impjiegi u fiskali tal-istati membri matul perijodu ta' sitt xhur kull sena. Fid-dawl tal-gwida politika mogħtija kull sena mill-Kunsill Ewropew f'Marzu, l-istati membri jippreżentaw f'April ta' kull sena: il-programmi nazzjonali ta' riforma għall- politiki ekonomiċi tagħhom. Dawn ifasslu xenarju makroekonomiku fuq perijodu ta' żmien medju, miri nazzjonali għall-implimentazzjoni ta' "Ewropa 2020" li hi strateġija tal-UE għall-impjiegi u t-tkabbir, jidentifikaw l-ostakli ewlenin għat-tkabbir, u l-miżuri għal inizjattivi li jsaħħu t-tkabbir fuq perijodu ta' żmien qasir; il-programmi ta' stabbiltà jew konverġenza għall- politiki fiskali tagħhom. Il-pajjiżi taż-żona tal-euro jippreżentaw programmi ta' stabbiltà, filwaqt li l-istati membri li mhumiex fiż-żona tal-euro jippreżentaw programmi ta' konverġenza. Dawn jistabbilixxu objettivi baġitarji għal perijodu ta' żmien medju, is-suppożizzjonijiet prinċipali dwar l-iżviluppi ekonomiċi mistennija, deskrizzjoni tal-miżuri rigward il-politika fiskali u ekonomika, u analiżi dwar kif it-tibdil fis-suppożizzjonijiet jista' jaffettwa l-pożizzjonijiet fiskali u tad-dejn. Konsegwentement, il-Kunsill jadotta r-rakkomandazzjonijiet speċifiċi għall-pajjiżi u l-opinjonijiet. Huwa jagħti spjegazzjonijiet f'każijiet fejn ir-rakkomandazzjonijiet ma jikkorrispondux għal dawk proposti mill-Kummissjoni. Ir-rakkomandazzjonijiet speċifiċi għall-pajjiżi tal-2017 huma indirizzati lil 27 mit-28 stat membru tal-UE. Biex jiġu evitati rakkomandazzjonijiet doppji m'hemm l-ebda rakkomandazzjoni speċifika għall- Greċja , peress din hi soġġetta għal sorveljanza msaħħa tal-politika taħt programm ta' aġġustament ekonomiku. Ir-rakkomandazzjonijiet ġew adottati mingħajr diskussjoni f'laqgħa tal-Kunsill Affarijiet Ekonomiċi u Finanzjarji. F'Marzu 2017, il-Kunsill adotta rakkomandazzjoni speċifika dwar il-politiki ekonomiċi taż- żona tal-euro . Huwa għamel dan fi stadju aktar bikri bil-għan li l-kwistjonijiet taż-żona tal-euro jiġu kkunsidrati meta jiġu approvati r-rakkomandazzjonijiet speċifiċi għall-pajjiżi. Ir-rakkomandazzjonijiet tal-Kunsill jinsabu fid-dokumenti li ġejjin: Awstrija Belġju Bulgarija Kroazja Ċipru Repubblika Ċeka Ġermanja Litwanja Polonja Rumanija Slovenja Spanja Żvezja Renju Unit Ara l-paġna tal-laqgħa